У школе № 10 арганізавана профільнае навучанне. На павышаным узроўні дзеці вывучаюць рускую і англійскую мовы, фізіку, матэматыку, хімію, біялогію. Запатрабаваныя ў школьнікаў і факультатыўныя заняткі. Усяго ў гэтым годзе факультатыўныя заняткі наведваюць 95% школьнікаў, большасць з якіх аддала перавагу прадметам прыродазнаўча-матэматычнага кірунку. І гэта ня дзіўна. Якраз па згаданых прадметах навучэнцы прыносяць перамогі ў конкурсах і алімпіядах. Так, за апошнія 5 гадоў у сярэдняй школе № 10 Жлобіна было 5 пераможцаў заключнага этапу рэспубліканскай алімпіяды. Высокія веды навучэнцы паказалі па фізіцы, матэматыцы, грамадазнаўстве.